Osdalssjøhøgda naturreservat

Osdalssjøhøgda naturreservat er et stort reservat sørøst i Rendalen kommune, mot grensa til Engerdal. Omtrent halvparten av området er bevokst av barskog på fattig berggrunn av sandstein og konglomerat.

Det har vært drevet plukkhogst i området, og det er også spor av tidligere skogbrann. Intensiv lavsanking har gitt rom for store flater med røsslyng. På lang sikt vil røsslyngen igjen bli utkonkurrert av kvitkrull.

Reservatet ble opprettet i 2002, men området ble allerede i 1963 fredet mot hogst og hyttebygging.

Referanser 

Naturreservater i Innlandet
Verneområder opprettet i 2002
Verneområder i Rendalen